การผ่อนคลายเพื่อหยุดสั่น การปรับเปลี่ยนรูปแบบการดำเนินชีวิตของคุณ
อะดรีนาลีนส่วนเกินอาจจะทำให้ร่างกายของคุณสั่น การสั่นนี้อาจจะเห็นได้ชัดเจนที่สุดที่มือและขาของคุณ ถ้าคุณพบว่าคุณกำลังสั่นเนื่องจากความกลัวหรือความกังวลใจ สิ่งที่ดีที่สุดที่คุณสามารถทำได้ก็คือให้หายใจลึกๆ การหายใจลึกๆ จะช่วยกระตุ้นระบบประสาทพาราซิมพาเทติกซึ่งสัมพันธ์กับการนอนหลับและการผ่อนคลาย คุณสามารถทำให้ตัวเองผ่อนคลายมากขึ้นได้โดยการสูดลมหายใจลึกๆ สักสองสามครั้ง  สูดลมหายใจเข้ายาวๆ ลึกๆ ผ่านจมูก ค้างไว้สักสองสามวินาที จากนั้นหายใจออกผ่านทางปาก หายใจเข้าลึกๆ หลายๆ ครั้ง เพื่อช่วยให้ตัวคุณเองสงบลง ถ้าคุณทำได้ก็ให้เอนหลังหรือนอนราบสักสองสามนาทีเพื่อหายใจลึกๆ จะยิ่งมีประสิทธิภาพมากขึ้น คุณอาจจะต้องลองใช้เทคนิคการหายใจแบบ 4-7-8 เพื่อช่วยในการผ่อนคลาย ซึ่งคุณสามารถเรียนรู้เพิ่มเติมได้ที่นี่: https://www.drweil.com/videos-features/videos/the-4-7-8-breath-health-benefits-demonstration/. ความเครียดและความวิตกกังวลอาจจะเป็นสาเหตุของอาการสั่นของคุณหรืออาจจะทำให้อาการสั่นแย่ลงได้ เทคนิคการผ่อนคลายอย่างเช่น โยคะและการทำสมาธินั้นสามารถช่วยให้คุณหยุดสั่นได้โดยการลดความเครียดและความวิตกกังวล ลองฝึกโยคะเบื้องต้นหรือเรียนทำสมาธิเพื่อดูว่ามันสามารถช่วยอาการสั่นของคุณได้แค่ไหน มีการแสดงว่าการนวดนั้นช่วยลดการสั่นได้ในผู้ที่มีอาการสั่นไม่ทราบสาเหตุ ซึ่งเป็นภาวะที่ทำให้แขน ขา และศีรษะสั่นตลอดเวลา ในหารศึกษา พบว่าความรุนแรงของการสั่นของผู้รับการทดลองลดลงทันทีหลังการนวด ไม่ว่าคุณจะสั่นจากความเครียดและความวิตกกังวลหรือจากอาการสั่นไม่ทราบสาเหตุก็ตาม คุณอาจจะดีขึ้นได้โดยการนวดเป็นประจำ ลองนวดเพื่อดูว่าจะหยุดอาการสั่นของคุณได้หรือไม่ การไม่ได้รับการนอนหลับอย่างเพียงพอสามารถทำให้มือและขาของคุณสั่นได้หรือถ้าคุณมีอาการสั่นไม่ทราบสาเหตุก็จะทำให้อาการสั่นแย่ลงได้  ให้แน่ใจว่าคุณนอนหลับตามระยะเวลาที่แนะนำทุกคืน วัยรุ่นต้องการการนอนหลับระหว่าง 8.5-9.5 ชั่วโมงต่อคืน ในขณะที่ผู้ใหญ่ต้องการการนอนหลับระหว่าง 7-9 ชั่วโมงต่อคืน ภาวะน้ำตาลในเลือดต่ำอาจจะทำให้เกิดอาการสั่นที่มือและขาโดยเฉพาะอย่างยิ่งถ้าคุณเป็นเบาหวาน ถ้าคุณสังเกตเห็นว่าคุณกำลังสั่นและคิดว่าอาจจะเกิดจากภาวะน้ำตาลในเลือดต่ำ ให้กินหรือดื่มอะไรที่มีน้ำตาลผสมอยู่ในนั้นให้เร็วที่สุดเท่าที่จะเป็นไปได้ ภาวะน้ำตาลในเลือดต่ำจำเป็นต้องได้รับการรักษาอย่างรวดเร็วเพื่อหลีกเลี่ยงภาวะแทรกซ้อนที่รุนแรงมากขึ้น เช่น ความสับสน การเป็นลม หรืออาการชัก  กินลูกกวาดสักเม็ด ดื่มน้ำผลไม้ หรือเคี้ยวเม็ดกลูโคสเพื่อเพิ่มระดับน้ำตาลในเลือดของคุณ คุณควรจะมีขนมขบเคี้ยวอย่างเช่น แซนด์วิชหรือแคร็กเกอร์ไว้ด้วย ถ้ากว่าที่คุณจะได้กินอาหารมื้อต่อไปนั้นเป็นเวลานานเกินกว่า 30 นาที การดื่มเครื่องดื่มที่มีคาเฟอีนมากเกินไป เช่น กาแฟ โคล่า เครื่องดื่มชูกำลัง และชานั้นอาจจะทำให้คุณสั่นได้ ปริมาณคาเฟอีนที่ไม่เกิน 400 มิลลิกรัมถือว่าเป็นปริมาณที่ปลอดภัยสำหรับผู้ใหญ่ และไม่เกิน 100 มิลลิกรัมสำหรับวัยรุ่น เด็กๆ ไม่ควรจะดื่มคาเฟอีนเลย แต่เนื่องจากทุกคนแตกต่างกัน ดังนั้นคุณอาจจะเกิดอาการสั่นได้แม้ว่าจะได้รับคาเฟอีนในปริมาณเพียงเล็กน้อยก็ตาม  เพื่อหยุดอาการสั่นจากคาเฟอีน ให้จำกัดปริมาณคาเฟอีนหรือตัดออกทั้งหมดถ้าคุณรู้สึกไวต่อคาเฟอีน วิธีบางอย่างที่คุณสามารถจำกัดปริมาณคาเฟอีนได้นั้น ได้แก่:  ดื่มกาแฟคาเฟอีนต่ำหรือกาแฟที่ลดกาเฟอีนครึ่งหนึ่งในตอนเช้า ดื่มโคล่าที่ไม่มีคาเฟอีน ไม่ดื่มเครื่องดื่มใดๆ ที่มีคาเฟอีนหลังเที่ยง เปลี่ยนจากกาแฟเป็นชา การสูบบุหรี่อาจจะทำให้มือสั่นได้เนื่องจากนิโคตินเป็นตัวกระตุ้น ถ้าคุณเป็นคนที่สูบบุหรี่แล้วล่ะก็ อาการมือสั่นนั้นอาจจะเป็นผลมาจากการสูบบุหรี่ก็ได้ การขาดนิโคตินก็อาจจะทำให้เกิดอาการสั่นได้เช่นกัน ดังนั้นแม้ว่าคุณจะเพิ่งเลิกสูบบุหรี่เมื่อไม่นานมานี้ คุณก็อาจจะรู้สึกว่ามีผลกระทบจากมัน ข่าวดีก็คืออาการขาดนิโคตินมักจะสูงหลังจากเลิกประมาณสองวัน และจากนั้นจะเห็นได้น้อยลงเมื่อเวลาผ่านไปนานขึ้น บางคนพบว่าเครื่องดื่มแอลกอฮอล์หายอาจจะช่วยบรรเทาอาการสั่นได้ แต่เมื่อฤทธิ์ของแอลกอฮอล์หายไป อาการสั่นก็จะกลับมา การดื่มแอลกอฮอล์บ่อยเกินไปอาจจะทำให้การสั่นยิ่งแย่ลง ถ้าคุณมีแนวโน้มที่จะสั่น ก็ให้จำกัดหรือหลีกเลี่ยงเครื่องดื่มแอลกอฮอล์เพื่อช่วยหยุดอาการสั่นของคุณ คุณเพิ่งเลิกดื่มหรือเลิกใช้ยาเสพติดหรือไม่ ถ้าเป็นอย่างนั้นการสั่นของคุณอาจจะเป็นผลมาจากอาการขาดยา ถ้าคุณต้องพึ่งพาเครื่องดื่มที่มีแอลกอฮอล์หรือต้องพึ่งพายาเสพติดมาเป็นเวลานาน คุณก็ควรจะหาวิธีรักษาในขณะที่คุณขจัดสารพิษออกจากร่างกาย ในระหว่างกระบวนการขจัดสารพิษออกจากร่างกายนั้น บางคนจะมีอาการชัก ไข้ และภาพหลอน ภาวะแทรกซ้อนรุนแรงเหล่านี้อาจจะทำให้เสียชีวิตได้ ขอความช่วยเหลือทางการแพทย์ทันทีถ้าคุณเกิดอาการสั่นในขณะที่กำลังขจัดสารพิษจากยาเสพติดหรือแอลกอฮอล์ ยาหลายชนิดมีผลข้างเคียงที่ไม่พึงประสงค์โดยจะทำให้มือ แขน และ/หรือศีรษะของคุณสั่น ผลข้างเคียงนี้เรียกว่า อาการสั่นเนื่องจากยา (Drug-Induced Tremor) โดยอาการสั่นเนื่องจากยานี้เป็นผลข้างเคียงที่เกิดขึ้นได้ตั้งแต่ยารักษาโรคมะเร็ง ยาแก้ซึมเศร้า ยาปฏิชีวนะ ไปจนถึงยาพ่นแก้โรคหอบหืด ถ้าคุณกำลังเกิดอาการสั่นและคิดว่าอาจจะเป็นผลข้างเคียงจากยาของคุณก็ให้ปรึกษาแพทย์ว่ามีตัวเลือกอื่นหรือไม่  แพทย์อาจจะตัดสินใจให้คุณลองกินยาอื่น ปรับขนาดยา หรือเพิ่มยาอื่นเพื่อช่วยควบคุมอาการสั่น อย่าหยุดกินยาโดยไม่คุยกับแพทย์ก่อน มีภาวะทางการแพทย์ที่รุนแรงหลายอย่างที่อาจจะทำให้เกิดอาการสั่น รวมไปถึง โรคพาร์กินสัน โรคมัลติเพิล สเคลอโรซิส (Multiple Sclerosis) ความเสียหายของสมอง และภาวะต่อมไทรอยด์ทำงานเกิน (Hyperthyroidism) ถ้าคุณมีอาการอื่นหรือไม่สามารถระบุสาเหตุของอาการสั่นของคุณว่าเป็นอย่างอื่นได้ คุณควรจะไปพบแพทย์ให้เร็วที่สุด แพทย์อาจจะทำการทดสอบเพื่อตรวจหาสิ่งที่เป็นสาเหตุของอาการสั่นของคุณและแนะนำวิธีการปฏิบัติตนที่ดีที่สุดให้คุณได้
หายใจลึกๆ . ฝึกโยคะหรือการทำสมาธิ. ไปนวด. นอนหลับให้เพียงพอ. พิจารณาว่าคุณกินไปมากเท่าไร. พิจารณาปริมาณคาเฟอีนที่คุณได้ดื่มเข้าไป. ตรวจสอบว่านิโคตินเป็นสาเหตุหรือไม่. พิจารณาปริมาณแอลกอฮอล์ที่คุณดื่มเป็นประจำ. พิจารณาการเปลี่ยนแปลงรูปแบบการดำเนินชีวิตอื่นๆ ที่เพิ่งเกิดขึ้นเมื่อไม่นานมานี้. ปรึกษาแพทย์เกี่ยวกับผลข้างเคียงของยาที่คุณกำลังกิน. สอบถามแพทย์เพื่อทำการทดสอบที่อาจจะระบุสาเหตุของการสั่นของคุณได้.
https://www.wikihow.com/Stop-Shaking https://www.wikihow.com/Stop-Shaking
Relaxing to Stop Shaking Adjusting Your Lifestyle